เรน (นักร้อง)

เรน หรือ พี (MR=Pi; เกิด 25 มิถุนายน ค.ศ. 1982) เป็นนักร้องและนักแสดงชาวเกาหลีใต้ มีชื่อเสียงจากซีรีส์เรื่อง ฟูลเฮาส์ หรือ สะดุดรัก...ที่พักใจ (2004) พีมีชื่อแต่เกิดว่า ช็อง จี-ฮุน (MR=Jŏng-Chi-hun) และใช้ชื่อภาษาอังกฤษว่า เรน (Rain) โดยนำความหมายของชื่อ พี ในภาษาเกาหลี ซึ่งหมายถึง "ฝน" มาตั้งชื่อเป็นภาษาอังกฤษ
เรนถูกจัดอันดับให้เป็น 1 ใน 100 ของผู้ทรงอิทธิพลโดยนิตยสารไทม์ เป็นเวลาถึง 2 ปีซ้อน รวมถึงยังถูกจัดอันดับให้เป็น 1 ใน 50 คนที่หน้าตาดีที่สุดในโลกโดยนิตยสารฉบับเดียวกัน

**ประวัติ**
เรนเริ่มสนใจในเพลงแนวอาร์แอนด์บีและฮิปฮอปตั้งแต่ตอนเกรด 6 (ป.6) เขาเป็นสมาชิกวงบอยแบนด์ที่ชื่อว่า แฟนคลับ
เรนได้เข้าไปออดิชันกับ JYP เอนเตอร์เทนเมนต์ ซีอีโอ บริษัท JYP ปาร์ค จิน ยอง เริ่มสนใจในตัวเขา
เรนได้ฝึกการเต้นและได้เป็นแบ็คอัพให้ศิลปินอย่างปาร์ค จิ ยูน และ ปาร์ค จิน ยอง
ในที่สุดปี 2545 เขาได้ออกอัลบั้มแรก  "Rain" ซิงเกิลแรก "Bad Guy" ก็กลายเป็นเพลงฮิต และเขาได้มีโอกาสเล่นหนังซีรียส์เรื่อง  "Sang Doo! Let's Go To School"  ทำให้เขาได้รับรางวัลในฐานะนักแสดง หน้าใหม่ยอดเยี่ยม จากสถานีโทรทัศน์ KBS ของเกาหลี หลังจากนั้นไม่นานเรนก็ออกอัลบั้มที่ 2 "Ways To Avoid The Sun" ซึ่งมีเพลงฮิตชื่อเดียวกับอัลบั้มคือ "Ways To Avoid The Sun"
ในปี พ.ศ. 2547 เขาได้แสดงซีรีส์เรื่องฟูลเฮาส์ ของ “ ลียองเจ” ที่เป็นละครที่มีเรทติ้งสูงที่สุดในเกาหลี และดังทั่วในทวีปเอเชีย ทำให้เขาได้รับรางวัลนักแสดงดีเด่นจาก KBS Acting Awardsไปครองถึง 3 รางวัล  คือ Popularity Award, Excellence Award และ Best Couple Award (กับซอง เฮ เคียว)

อัลบั้มที่ 3 "It's Raining" ขายได้มากกว่า 1 ล้านทั่วทั้งเอเชีย
ในปี 2005 เรนได้รับรางวัลจากเอ็มทีวี เอเชีย อวอร์ดส สาขา ศิลปินยอดนิยมเกาหลี นอกจากนั้นยังได้รับรางวัล MTV Video Music Awards Japan, MTV China Awards และ ChannelV Thailand Music Video Awards อีกด้วย
หน้าปกเรน
หลังจากนั้นเรนก็ได้ทัวร์โดยใช้ชื่อทัวร์ว่า  RAINY DAY 2005 Tour โดยเริ่มต้นที่โซล บัตรขายหมดทุกรอบ โดยในเดือนกุมภาพันธ์ 2006 เรนได้เปิดคอนเสิร์ตที่เมดิสัน สแควร์ การ์เด้น ที่นิวยอร์ก บัตรขายหมดตั้งแต่วันแรก โดยตัวโชว์มีการแสดงเปิดโดย Lim Jeong Hee และมีศิลปินรับเชิญอย่างโจโจ้ , โอมาเรียน และ พี ดิดดี้
เรนกลับมากับอัลบั้มที่ 4 "Rain's World" โดยมีซิงเกิลแรกคือ "I'm Coming" ตามด้วยซิงเกิลที่ 2 "In My Bed"
เรนกลับพร้อมอัลบัมที่ 5 "Rainism" โดยมีซิงเกิลเปิดตัวคือ " Rainism "
และในปี 2009 เขาก็ได้เป็นโปรดิวเซอร์ให้กับวงบอยแบนด์ เอ็มแบล็ค ภายใต้สังกัด J. Tune Entertainment
ด้านชีวิตส่วนตัวเขาคบหาดูใจกับนักแสดงสาวชาวเกาหลีใต้ คิม แท-ฮี สมรสกันแล้ว วันที่ 19 มกราคม ค.ศ. 2017  ปัจจุบันมีลูกสาวด้วยกัน 2 คน

**อัลบั้ม**
 Bad Guy - Way's To Avoid The Sun - It's Raining - Rain's World- RAINISM- Back to the basic (2000)- Rain effect (2014)

**ละครซีรีส์**
 พ.ศ. 2545 Orange (오렌지) - พ.ศ. 2546 Sang Doo! Let's Go To School (상두야 학교가자!) - พ.ศ. 2547 Full House (풀하우스) - พ.ศ. 2548 A Love To Kill (이 죽일놈의 사랑)- พ.ศ. 2553 The Fugitive: Plan B (도망자)- พ.ศ. 2557 My Lovely Girl (내겐 너무 사랑스러운 그녀)- พ.ศ. 2559 Please Come Back, Mister (돌아와요 아저씨)- พ.ศ. 2565 Ghost DocTor  고스트 닥터

**ภาพยนตร์**
 พ.ศ. 2549 "I'm a Cyborg, but It's Okay" - กำกับโดย Park Chan-wook- พ.ศ. 2551  Speed Racer : สปีดเรซเซอร์ ไอ้หนุ่มสปีดเขย่าฟ้า- พ.ศ. 2552 Ninja assasin : แค้นสังหารเทพบุตรนินจามหากาฬ- พ.ศ. 2555 ยุทธการโฉบเหนือฟ้า รับบทเป็น เรืออากาศเอกจอง แทฮุน- พ.ศ. 2557 The Prince (คนอึดแค้นเกินพิกัด) รับบทเป็น MARK(มาร์ค)

** คอนเสิร์ต**
 ดัชมิลล์ พรีเซ้นท์ส เรนส์ คัมมิ่ง เวิลด์ ทัวร์ อิน แบงค็อก 2007 - อิมแพ็ค อารีน่า เมืองทองธานี 

**รางวัลที่ได้รับ**

**อ้างอิง**

**แหล่งข้อมูลอื่น**
  Rain's official website-  เว็บไซต์จาก jype ภาษาเกาหลี-  เว็บไซต์ญี่ปุ่น date=2007-07-10 -  เว็บไซต์ข้อมูล เรน JKdramas.com date=2007-06-30 -  RAIN Germany date=2008-09-14 -  Popcornfor2.com date=2008-04-30 -  instagram เรน
หมวดหมู่:นักร้องเกาหลีใต้
หมวดหมู่:นักแสดงเกาหลีใต้
หมวดหมู่:นักร้องเคป็อป
หมวดหมู่:คริสต์ศาสนิกชนนิกายโรมันคาทอลิกชาวเกาหลีใต้
หมวดหมู่:บุคคลจากโซล
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:ศิลปินสังกัดคิวบ์เอนเตอร์เทนเมนต์
หมวดหมู่:สมาชิกของแซ็กทรี
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ไอดอลชายชาวเกาหลีใต้
หมวดหมู่:ผู้ชนะมามาอะวอดส์